Diari Oficial de la Generalitat Valenciana


Sumari del DOGV 9013, del 04-02-2021 (2021/958)

RESOLUCIÓ de 27 de gener de 2021, de la Direcció General del Sector Públic i Patrimoni, per la qual s'aprova la relació de béns i drets que integren el cabal de l'herència abintestat d'Amparo Quilis Redilla (EIP 413/2018).
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/958


Data del document
:   27-01-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de gener de 2021, de la Direcció General del Sector Públic i Patrimoni, per la qual s'aprova la relació de béns i drets que integren el cabal de l'herència abintestat d'Amparo Quilis Redilla (EIP 413/2018). [2021/958]  
El procediment administratiu que es tramita amb el número EIP 413/2018, va ser iniciat a conseqüència de la comunicació efectuada per Vicente Muñoz Palazón, qui va informar de la mort d'Amparo Quilis Redilla, amb el DNI \*\*\*\*165\*\*, sense testar i sense hereus coneguts.  
Durant la tramitació del procediment i una vegada rebut l'inventari del Jutjat de Primera Instància número 18 de València, s'ha pogut comprovar que la finada era titular del bé immoble següent:  
- 62,500000 % del ple domini de casa situada al carrer de Sant Jacint Castanyeda, número 29, de València, inscrita en el Registre de la Propietat de València número 4 com a finca registral de la secció tercera de Russafa número 74245, tom 2111, llibre 1152, foli 102, amb referència cadastral 2338722BU4726F5028IK.  
Pel que fa a altres possibles béns immobles, en la investigació efectuada no s'han localitzat altres béns que figuren com de titularitat de la causant.  
- D'altra banda, consta com a titular d'un compte en Bankia amb un saldo, a data 2 de gener de 2020, de 66.619,66 euros.  
A la vista de tot el que s'ha exposat anteriorment, es desprén que és procedent, a l'empara del que estableix l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, aprovar la relació de béns i drets de l'herència.  
En conseqüència, atés el que disposa el decret esmentat més amunt, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i altres funcions atribuïdes a aquesta Direcció General, resolc:  
  
  
Únic  
Aprovar la relació de béns i drets que s'indiquen a continuació i que formen part del cabal de l'herència intestada d'Amparo Quilis Redilla:  
  
- 62,500000 % del ple domini de la casa situada al carrer de Sant Jacint Castanyeda, número 29, de València, inscrita en el Registre de la Propietat de València, número 4, com a finca registral de la secció tercera de Russafa número 74833, tom 2111, llibre 1152, foli 102, amb referència cadastral 3672951OM2799N3667IW.  
- Compte en Bankia amb un saldo, a data 2 de gener de 2020, de 66.619,66 euros.  
  
València, 27 de gener de 2021.- La directora general del Sector Públic i Patrimoni: Isabel Castelló García.